Gollandiyaning IKEA kompaniyasining yana uchta do‘koni Moskva shahrida ish boshlaydi. Bu haqda Moskva hokimining iqtisodiy masalalar bo‘yicha o‘rinbosari Natalya Serguninaning so‘zlariga suyangan holda RBK nashri xabar qildi. Aytilishicha, do‘konlardan tashqari, kompaniya yo‘l va ijtimoiy infrastruktura bilan shug‘ullanadi. Investitsiyalarning umumiy miqdori 50 mlrd rublni tashkil qiladi. Do‘konlar formati biroz o‘zgarishi, ular hajman kichikroq bo‘lishi aytilmoqda.